Taai vrae vir Ramaphosa vandag | Maroela Media
Taai vrae vir Ramaphosa vandag
Pres. Cyril Ramaphosa gaan 'n taai stel van ses vrae beantwoord wanneer die Nasionale Vergadering vanmiddag byeenkom.
Die eerste van die mondelinge vrae kom van ANC-LP Judy Hermans. Sy vra aan Ramaphosa hoe hy van plan is om ekonomiese groei en werkskepping te stimuleer gegewe die land se ekonomiese probleme, waaronder die swak toestand van staatsbestuurde ondernemings.
Tweede aan die beurt is DA-leier Mmusi Maimane, die einste persoon wie se vasvra van Ramaphosa oor bydraes tot sy CR17-verkiesingsveldtog in die ANC tans tot gevolg het dat die president soveel kritiek op sy geloofwaardigheid en eerlikheid beleef.
Hierdie keer vra Maimane hom juis wanneer hy 'n kommissie van ondersoek gaan aanstel om die skenkings aan daardie leierskapsveldtog van hom te ondersoek.
Dan sit EFF-leier Julius Malema die aanval voort met 'n vraag waarom Ramaphosa gesê het hy het nie geweet wie die skenkers aan die CR17-veldtog was nie, as dit nou aan die lig kom watter sleutelrol hy daarin gespeel het.
Die vierde vraag behoort aan ANC-LP dr. Sibongiseni Dhlomo wat wil weet wat die land se gereedheidsvlakke is vir die nasionale gesondheidsversekering.
Voorlaaste aan die beurt is die IVP se Mkhuleko Hlengwa met 'n vraag oor watter aanbevelings van die presidensiële adviespaneel oor grondhervorming Ramaphosa gaan aanvaar, en watter aanbevelings hy nie gaan instel nie.
Die laaste vraag behoort aan die VF Plus se dr. Corne Mulder en handel oor watter rol Ramaphosa wil speel om nasionale versoening uit te bou. Die opvolgvrae op hierdie ietwat wye vraag kan wees waar die angel lê.
'n Taai dag vir Ramaphosa, dus, maar niemand het gesê dit gaan maklik wees om president te wees nie.
CR17-veldtog Cyril Ramaphosa Mmusi Maimane palement
Staking dreig oor 'misbruik' van vulstasiewerkers
Vyf kinders kritiek ná nóg 'n ongeluk in Noordwes
Hoop jy het antwoorde gereed vir die chaos wat jy en jou party in hierdie land veroorsaak.
Die niks seggende liegstories wat hulle dink almal moet glo is seker klaar uitgewerk
Nee wat ons moet nie asem ophou nie… in hul denke is als reg, dit kom hulle toe…
Hoop nie hy begin ook oor die Drakensberg Seunskoor praat nie… Of vir raad / opsies vra oor hoe om jouself teen jouself te beskerm nie.